Milan Mučibabić
Milan Mučibabić, književnik i novinar, rođen 1922. u Nevesinju /Bosna i Hercegovina/. Nakon završene Građanske škole, zaposlio se u Željezari Zenica a odmah po izbijanju Drugog svjetskog rata je kao skojevac već od 1941. učestvovao u odbrani zemlje. Poslije rata je radio kao omladinski aktivist a zatim kao novinar u redakciji “Oslobođenja”, gdje ostaje sve do privremenog penzionisanja 1969, kada se u potpunosti posvećuje književnom radu. Kao novinar je bio zanimljiv i po svojim reportažama o selu, poljoprivredi, te raznim zapisima o događajima i ljudima iz vremena NOBa i poslijeratnog perioda. Nosilac je brojnih novinarskih i književnh nagrada a također i visokog društvenog priznanja Šestoaprilske nagrade Grada, koju je dobio za svoj književni rad. Objavio je niz knjiga, među kojima je najzapaženija trilogija Kamen i pepeo, za koju je dobio i veliko priznanje za najbolji roman sa ratnom tematikom. Time je praktičmo i zaokružen ciklus romana i literature na temu Drugog svjetskog rata. Umro je 1985. godine u Sarajevu, gdje je i sahranjen. Knjige: S onu stranu rovova /1958./ Međaši /1964./ Povijest o našoj mladosti /1967./ Kameno more /1970./ Bezdanica /1973./ Romanija koja živi /1974./ Boje ocvalog ljeta /1975./ Vremenom nepokoreni /1978./ Kamen i pepeo I i II /1982./ Kad se djeca nisu igrala rata /1984./ Kamen i pepeo III /1984./ Na kraju tamnih dubokih šuma /1990./